# data[].attributes.body
Alegerile sănătoase în ceea ce privește mâncarea te ajută să-ți dezvolți un mod sănătos de alimentație, iar acesta ajută la îmbunătățirea sănătății tale. Dacă modul tău de alimentație este sănătos, toate alimentele și băuturile consumate de tine te vor ajuta:
Să te simți mai bine.
Să îți menții sănătatea
Să îți atingi nevoile nutriționale

Modul sănătos de alimentație te ajută să-ți menții greutatea sănătoasă, contribuie la prevenirea și scăderea riscului de boli cronice pe perioada de creștere, dezvoltare și îmbătrânire, precum și în timpul sarcinii. O dietă sănătoasă te poate proteja atât de malnutriție în toate formele ei, cât și de boli precum diabet, cancer, accident vascular cerebral sau boli de inimă.

# data[].attributes.body
Pentru menținerea sănătății este important să mănânci o combinație optimă de alimente din grupurile alimentare, fără însă a depăși cantitățile recomandate în funcție de vârstă, sex sau starea de sănătate. Dacă facem alegeri informate, fiecare dintre aceste grupuri ne pot oferi nutrienți de calitate, necesari pentru un stil de viață sănătos.

1. Sursa de carbohidrați

Alimentele cu cereale integrale au fibre, vitamine și minerale, de aceea sunt mai sănătoase decât cele rafinate cum ar fi pâinea și făina albă, pastele rafinate, orezul alb. Prin rafinare, ele își pierd substanțele nutritive. Încearcă pâine și paste integrale, orez brun și cereale integrale și fulgi de cereale, care pot scădea riscul de boli de inimă, atac vascular cerebral, diabet și cancer de colon.

2. Lactatele

Alege laptele, brânza și iaurtul cu conținut scăzut de grăsimi (1-2%), care au aceeași cantitate de calciu și nutrienți esențiali ca lactatele normale, dar mai puține calorii și grăsimi rele.
Când cumperi produse lactate ai grijă la conținutul total de zaharuri adăugate în unele produse din lapte care au 0% grăsimi.

3. Sursa de proteine

Proteinele sunt nutrienți care se găsesc atât în surse animale, cât și în cele vegetale. Puțină carne nu îți va afecta sănătatea, deși e mai bine să o consumi mai puțin. Este mult mai bine să mănânci carne proaspătă și naturală decât mezeluri sau alt tip de carne procesată. În fiecare săptămână este bine să planifici câteva mese fără carne și să înlocuiești când poți carnea, în special cea de vită sau porc, cu pește, pui și alternative din plante precum soia, fasolea, mazărea sau lintea.

4. Fructele și legumele

Sunt alimentele de bază, tot timpul. Cu cât mai multe și mai diverse cu atât mai bine. Deși sunt legume, cartofii sunt o sursă bună de carbohidrați și nu pot înlocui celelalte tipuri de legume. Adăugați prima dată în farfurie cât mai multe vegetale, iar apoi alegeți-vă sursa de carbohidrați și proteine.

# data[].attributes.body
Alimentația sănătoasă

Alimentele și ce alegi să mănânci contează foarte mult pentru sănătatea ta. Alimentația sănătoasă trebuie să fie bazată mai ales pe legume, fructe, cereale integrale, grăsimi și proteine sănătoase, în special cele din plante, de aceea să mănânci sănătos este un obicei care trebuie construit în fiecare zi. Aceste alimente conțin toți nutrienții necesari pentru corpul tău și desfășurarea activităților zilnice.

Tot ce mănânci și bei în mod obișnuit formează modul tău de alimentație, iar acesta acționează direct pe sănătatea ta. Toate alimentele consumate se potrivesc ca piesele de puzzle în modul de alimentație și satisfac nevoile nutriționale ale corpului.